གཉིས།ཤེས་བྱའི་མིང་མཛོད་ནི་རིག་ཚན་སོ་སོའི་ཆེད་སྤྱོད་ཀྱི་མིང་རྣམས་ཕྱོགས་གཅིག་ཏུ་བསྒྲིགས་ཏེ་རིག་ཚན་དེའི་གཞུང་ལུགས་རྨང་ལ་བཞག་ནས་ཚན་ལྡན་དུ་འགྲེལ་བ་ཞིག་སྟེ།ཤེས་བྱའི་མིང་མཛོད་ཀྱི་ཁ་ཕྱོགས་ས་གཙོ་བོ་ནི་མི་རིགས་རང་གི་ཀློག་པ་པོ་ཡིན་པས།སྐད་རིགས་གཅིག་གིས་གྲུབ་པ་ཤས་ཆེ་ཞིང་།ཀློག་པ་པོའི་རིག་གནས་ཀྱི་ཆུ་ཚད་ལ་བལྟས་ཏེ་མཐོ་དམའ་བར་གསུམ་དུ་དབྱེ་རུང་ངོ་།།མིང་མཛོད་འདིའི་རིགས་ལ་རྩོམ་པ་པོའི་ཤེས་བྱའི་མིང་མཛོད་དང་སྐད་ཆ་རིག་པའི་ཤེས་བྱའི་མིང་མཛོད།གསོ་བ་རིག་པའི་ཤེས་བྱའི་མིང་མཛོད་སོགས་རིག་ཚན་རེ་ལ་ཤེས་བྱའི་མིང་མཛོད་རེ་ཡོད་རུང་བས་རྣམ་གྲངས་ཤིན་ཏུ་མང་ངོ་།།